LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL LIETUVOS RESPUBLIKOS ŽEMĖS ŪKIO MINISTRO 2008 M. RUGSĖJO 11 D. ĮSAKYMO NR. 3D-499 „DĖL TAUTINIO PAVELDO PRODUKTŲ, TRADICINIŲ MUGIŲ, TRADICINIŲ AMATŲ MOKYMO PROGRAMŲ, TRADICINIŲ AMATŲ MEISTRŲ SERTIFIKAVIMO IR ATESTAVIMO EKSPERTŲ KOMISIJOS SUDARYMO IR JOS DARBO REGLAMENTO PATVIRTINIMO“ PAKEITIMO

2017 m. kovo 9 d. Nr. 3D-155

Vilnius

P a k e i č i u Lietuvos Respublikos žemės ūkio ministro 2008 m. rugsėjo 11 d. įsakymą Nr. 3D-499 „Dėl Tautinio paveldo produktų, tradicinių mugių, tradicinių amatų mokymo programų, tradicinių amatų meistrų sertifikavimo ir atestavimo ekspertų komisijos sudarymo ir jos darbo reglamento patvirtinimo“ ir jį išdėstau nauja redakcija:

„LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL TAUTINIO PAVELDO PRODUKTŲ, TRADICINIŲ AMATŲ NEFORMALIOJO MOKYMO PROGRAMŲ SERTIFIKAVIMO IR TRADICINIŲ AMATŲ MEISTRŲ ATESTAVIMO EKSPERTŲ KOMISIJOS SUDARYMO IR JOS DARBO TVARKOS APRAŠO PATVIRTINIMO

Vadovaudamasi Lietuvos Respublikos tautinio paveldo produktų įstatymo 11 straipsniu, Tautinio paveldo produktų, tradicinių amatų neformaliojo mokymo programų sertifikavimo, tradicinių amatų meistrų atestavimo ir prašymų sertifikuoti tautinio paveldo produktus, tradicinių amatų neformaliojo mokymo programas ir atestuoti tradicinių amatų meistrus nagrinėjimo tvarkos aprašo, patvirtinto Lietuvos Respublikos Vyriausybės 2008 m. gegužės 21 d. nutarimu Nr. 529 „Dėl Tautinio paveldo produktų, tradicinių amatų neformaliojo mokymo programų sertifikavimo, tradicinių amatų meistrų atestavimo ir prašymų sertifikuoti tautinio paveldo produktus, tradicinių amatų neformaliojo mokymo programas ir atestuoti tradicinių amatų meistrus nagrinėjimo tvarkos aprašo patvirtinimo“, 9, 10 ir 19 punktais ir siekdama užtikrinti sklandų sertifikavimo procesą:

1. S u d a r a u Tautinio paveldo produktų, tradicinių amatų neformaliojo mokymo programų sertifikavimo ir tradicinių amatų meistrų atestavimo ekspertų komisiją:

Mindaugas Palionis – Lietuvos Respublikos žemės ūkio ministerijos Kaimo plėtros departamento direktorius, komisijos pirmininkas;

Regina Voverytė-Šimkienė – Lietuvos Respublikos žemės ūkio ministerijos Kaimo plėtros departamento Tautinio paveldo ir mokymo skyriaus vedėja, komisijos pirmininko pavaduotoja;

Dr. Birutė Basiulienė – VĮ Lietuvos žemės ūkio ir maisto produktų rinkos reguliavimo agentūros Projektų valdymo skyriaus specialistė, komisijos sekretorė;

Dr. Loreta Bašinskienė – Kauno technologijos universiteto Maisto mokslo ir technologijos katedros vedėja;

Violeta Dubnikienė – Lietuvos nacionalinio muziejaus Etninės kultūros skyriaus vyresnioji muziejininkė;

Nijolė Marcinkevičienė – Lietuvos nacionalinio kultūros centro Etninės kultūros skyriaus Papročių ir apeigų poskyrio vadovė;

Dr. Libertas Klimka – gamtos mokslų daktaras, etnologas, mokslo istorikas;

Dr. Jonas Mardosa – Lietuvos edukologijos universiteto Istorijos fakulteto Baltų proistorės katedros profesorius;

Giedrė Kornijenkienė – Lietuvos Respublikos žemės ūkio ministerijos Teisės departamento Teisėkūros ir atstovavimo skyriaus vyriausioji specialistė (jos nesant – Rosita Pletienė, Lietuvos Respublikos žemės ūkio ministerijos Teisės departamento Teisėkūros ir atstovavimo skyriaus vyriausioji specialistė);

Inga Kriščiūnienė – Lietuvos nacionalinio kultūros centro Bendrųjų reikalų skyriaus Regionų kultūros informacijos poskyrio vadovė;

Marija Kuodienė – Lietuvos dailės muziejaus Liaudies meno skyriaus vyriausioji tyrėja-rinkinio kuratorė;

Dr. Elvyda Lazauskaitė – Lietuvos nacionalinio muziejaus Etninės kultūros skyriaus vedėja;

Loreta Mačytė – Valstybinės maisto ir veterinarijos tarnybos Maisto skyriaus vedėjo pavaduotoja-valstybinė maisto produktų inspektorė (jos nesant – Jurgita Bakasėnienė, Valstybinės maisto ir veterinarijos tarnybos Pasienio maisto ir veterinarinės kontrolės patarėja, l. e. p. Maisto skyriaus vedėjo-valstybinio maisto produktų inspektoriaus pareigas);

Eglė Martinkienė – Lietuvos Respublikos žemės ūkio ministerijos Kaimo plėtros departamento Tautinio paveldo ir mokymo skyriaus vyriausioji specialistė;

Aurelija Načienė – Valstybinės maisto ir veterinarijos tarnybos Veterinarijos sanitarijos skyriaus vyriausioji veterinarijos gydytoja-valstybinė veterinarijos inspektorė (jos nesant – Deimantė Biknerytė, Valstybinės maisto ir veterinarijos tarnybos Veterinarijos sanitarijos skyriaus vyriausioji specialistė-valstybinė maisto produktų inspektorė);

Dr. Darius Ryliškis – Vilniaus universiteto Botanikos sodo Ryšių su visuomene skyriaus vedėjas;

Dr. Algimantas Rotmanas – Vilniaus Gedimino technikos universiteto Techninės kūrybos ir inovacijų centro vedėjas;

Jonas Rudzinskas – Lietuvos tautodailininkų sąjungos pirmininkas;

Irena Seliukaitė – Lietuvos Respublikos kultūros ministerijos Meno ir kūrybinių industrijų politikos departamento Regionų kultūros skyriaus vedėja (jos nesant – Irena Kezienė, Lietuvos Respublikos kultūros ministerijos Meno ir kūrybinių industrijų politikos departamento Regionų kultūros skyriaus vyriausioji specialistė);

Dr. Žilvytis Šaknys – Lietuvos istorijos instituto Etnologijos ir antropologijos skyriaus vyresnysis mokslo darbuotojas;

Gita Šapranauskaitė – Lietuvos liaudies buities muziejaus vyresnioji muziejininkė;

Dr. Irma Šidiškienė – Lietuvos istorijos instituto Etnologijos ir antropologijos skyriaus mokslo darbuotoja;

Emilija Bugailiškienė – Lietuvos Respublikos švietimo ir mokslo ministerijos Bendrojo ugdymo ir profesinio mokymo departamento Neformalaus ugdymo ir švietimo pagalbos skyriaus vyriausioji specialistė;

Dr. Vytautas Tumėnas – Lietuvos istorijos instituto Etnologijos ir antropologijos skyriaus mokslo darbuotojas;

Dr. Gvidas Vilys – tautodailininkas, humanitarinių mokslų (menotyra, muzikologija) daktaras.

2. T v i r t i n u Tautinio paveldo produktų, tradicinių amatų neformaliojo mokymo programų sertifikavimo ir tradicinių amatų meistrų atestavimo ekspertų komisijos darbo tvarkos aprašą (pridedama).

3. P a v e d u:

3.1. VĮ Lietuvos žemės ūkio ir maisto produktų rinkos reguliavimo agentūrai vykdyti komisijos sekretoriato funkcijas;

3.2. žemės ūkio viceministrui Rolandui Taraškevičiui kontroliuoti šio įsakymo vykdymą.“

Žemės ūkio ministras	Bronius Markauskas

PATVIRTINTA

Lietuvos Respublikos žemės ūkio ministro 2008 m. rugsėjo 11 d. įsakymu Nr. 3D-499

(Lietuvos Respublikos žemės ūkio ministro 2017 m. kovo 9 d. įsakymo Nr. 3D-155 redakcija)

TAUTINIO PAVELDO PRODUKTŲ, TRADICINIŲ AMATŲ NEFORMALIOJO MOKYMO PROGRAMŲ SERTIFIKAVIMO IR TRADICINIŲ AMATŲ MEISTRŲ ATESTAVIMO EKSPERTŲ KOMISIJOS DARBO tvarkos aprašas

I SKYRIUS

BENDROSIOS NUOSTATOS

1. Tautinio paveldo produktų, tradicinių amatų neformaliojo mokymo programų sertifikavimo ir tradicinių amatų meistrų atestavimo ekspertų komisijos darbo tvarkos aprašas (toliau – Aprašas) nustato Tautinio paveldo produktų, tradicinių amatų neformaliojo mokymo programų sertifikavimo ir tradicinių amatų meistrų atestavimo ekspertų komisijos (toliau – komisija) funkcijas, teises ir darbo organizavimą.

2. Komisija savo veikloje vadovaujasi Lietuvos Respublikos tautinio paveldo produktų įstatymu (toliau – įstatymas), Tautinio paveldo produktų, tradicinių amatų neformaliojo mokymo programų sertifikavimo, tradicinių amatų meistrų atestavimo ir prašymų sertifikuoti tautinio paveldo produktus, tradicinių amatų neformaliojo mokymo programas ir atestuoti tradicinių amatų meistrus nagrinėjimo tvarkos aprašu, patvirtintu Lietuvos Respublikos Vyriausybės 2008 m. gegužės 21 d. nutarimu Nr. 529 „Dėl Tautinio paveldo produktų, tradicinių amatų neformaliojo mokymo programų sertifikavimo, tradicinių amatų meistrų atestavimo ir prašymų sertifikuoti tautinio paveldo produktus, tradicinių amatų neformaliojo mokymo programas ir atestuoti tradicinių amatų meistrus nagrinėjimo tvarkos aprašo patvirtinimo“ (toliau – Tvarkos aprašas), šiuo Aprašu.

3. Komisijos sudėtis atnaujinama vadovaujantis įstatymo 11 straipsniu.

II SKYRIUS

KOMISIJOS FUNKCIJOS IR TEISĖS

4. Komisija atlieka Tvarkos aprašo 10–12 ir 19–21 punktuose nustatytas funkcijas.

5. Komisija turi teisę:

5.1. gauti iš valstybės ir savivaldybių institucijų, įstaigų ir organizacijų informaciją, reikalingą komisijos funkcijoms vykdyti;

5.2. prireikus pasitelkti atskirų tautinio paveldo produktų sričių specialistus ir ekspertus, galinčius pateikti išvadas svarstomu klausimu (toliau – ekspertai).

III SKYRIUS

KOMISIJOS DARBO ORGANIZAVIMAS

6. Pagrindinė komisijos veiklos forma – posėdžiai.

7. Posėdžiui vadovauja komisijos pirmininkas, o jo laikinai nesant – komisijos pirmininko pavaduotojas (toliau – komisijos pirmininkas).

8. Komisijos posėdis yra teisėtas, jeigu jame dalyvauja ne mažiau kaip du trečdaliai narių.

9. Visi klausimai posėdžio metu aptariami tokia seka, kokia išdėstyti darbotvarkės projekte, jeigu posėdžio pradžioje svarstant darbotvarkę bendru komisijos narių sutarimu nenusprendžiama kitaip.

10. Sekretoriatas:

10.1. atlieka gautų dokumentų, susijusių su sertifikavimu, tvarkymą;

10.2. organizuoja komisijos posėdžius ir ne vėliau kaip prieš 3 darbo dienas iki posėdžio pradžios tinklalapyje www.litfood.lt esančioje Paveldo bibliotekoje paskelbia komisijos nariams skirtą posėdžio medžiagą;

10.3. rengia komisijos posėdžio protokolus;

10.4. komisijos pirmininko pavedimu atlieka kitas su komisijos veikla susijusias funkcijas.

IV SKYRIUS

KOMISIJOS SIŪLYMAI

11. Siūlymai priimami posėdyje dalyvaujančių komisijos narių balsų dauguma. Kai balsai pasiskirsto po lygiai, lemia komisijos pirmininko balsas.

12. Komisija, apsvarsčiusi prašymus, teikia žemės ūkio ministrui siūlymus:

12.1. sertifikuoti tautinio paveldo produktą, tradicinių amatų neformaliojo mokymo programą ir atestuoti tradicinių amatų meistrą, jei jie atitinka tautinio paveldo produktų, tradicinių amatų meistrų, tradicinių amatų neformaliojo mokymo programų atitikties tradicijai kriterijus ir tautinio paveldo produktų atitikties Lietuvos etninei kultūrai vertinimo rodiklius, patvirtintus žemės ūkio ministro 2008 m. rugsėjo 11 d. įsakymu Nr. 3D-498 „Dėl Tautinio paveldo produktų, tradicinių amatų meistrų ir tradicinių amatų neformaliojo mokymo programų atitikties tradicijai kriterijų aprašo ir Tautinio paveldo produktų atitikties Lietuvos etninei kultūrai vertinimo rodiklių sąvado patvirtinimo“ (toliau – kriterijai ir rodikliai). Sertifikavimo motyvai nurodomi komisijos posėdžio protokole;

12.2. nesertifikuoti tautinio paveldo produkto, tradicinių amatų neformaliojo mokymo programos ir neatestuoti tradicinių amatų meistro, jei jie neatitinka kriterijų ir rodiklių. Nesertifikavimo motyvai nurodomi komisijos posėdžio protokole;

12.3. atidėti prašymo svarstymą iki kito komisijos posėdžio ir išsiųsti elektroniniu paštu paklausimą prašymo teikėjui dėl informacijos patikslinimo, jei prašyme trūksta reikalingos informacijos arba ji yra netiksli.

13. Kilus įtarimų dėl prašyme nurodytos informacijos tikslumo, gali būti inicijuojama pateiktos informacijos patikra vietoje, kurią vykdo ne mažiau kaip 2 komisijos nariai arba pasitelkiami ekspertai.

14. Jeigu yra pagrindo manyti, kad komisijos nario dalyvavimas rengiant, svarstant ir priimant siūlymą dėl konkretaus prašymo sukels interesų konfliktą, tas komisijos narys pats arba posėdžio pirmininkui pareikalavus turi nusišalinti nuo šios procedūros. Į komisijos posėdžio protokolą įtraukiama informacija apie galimą interesų konfliktą.

15. Komisijos siūlymai įforminami posėdžio protokole, kurį pasirašo komisijos pirmininkas ir sekretorius.

16. Komisijos posėdžio protokolo projektas elektroniniu paštu pateikiamas komisijos nariams ne vėliau kaip per 5 darbo dienas po posėdžio. Komisijos nariai savo pastabas ir pasiūlymus turi pateikti sekretoriatui ne vėliau kaip per 3 darbo dienas nuo protokolo projekto gavimo. Per nustatytą laiką negavus pastabų, laikoma, kad protokolo projektui pritarta.

17. Jei dėl komisijos posėdžio protokolo tam tikro klausimo gauta esminių pastabų, tas klausimas turi būti įtrauktas į kito posėdžio darbotvarkę.

18. Posėdžio protokolai teisės aktų nustatyta tvarka registruojami už dokumentų valdymą atsakingame Žemės ūkio ministerijos struktūriniame padalinyje.

V SKYRIUS

RAŠYTINĖ siūlymų PRIĖMIMO PROCEDŪRA

19. Skubiems klausimams spręsti komisijos pirmininko siūlymu gali būti organizuojama komisijos narių apklausa raštu ir (arba) elektroniniu paštu, kartu pateikiant siūlymo projektą su aiškinamuoju raštu.

20. Komisijos nariai turi pareikšti savo nuomonę raštu ir (arba) elektroniniu paštu pateiktu klausimu ne vėliau kaip per 5 darbo dienas nuo dokumentų gavimo dienos.

21. Sekretoriatas apklausos būdu teikiamą komisijos siūlymą įformina protokole, kurį pasirašo komisijos pirmininkas ir sekretorius. Jame išdėstoma komisijos narių nuomonė. Siūlymas laikomas priimtu, jei visi komisijos nariai jam pritaria. Jei nuomonės nagrinėjamu klausimu nesutampa, klausimas turi būti svarstomas posėdyje.

_________________